**Κριτική Ανάλυση Παραστάσεων**

Εαρινό εξάμηνο 2024

Διδάσκουσα: Μαρίνα Κοτζαμάνη

**ΠΡΩΤΗ ΕΡΓΑΣΙΑ**

Ημερομηνία παράδοσης γραπτής εργασίας: 21 Μαίου

Μέγιστη έκταση εργασίας: 1.800 λέξεις. Η εργασία πρέπει να είναι δακτυλογραφημένη και η διάταξη των γραμματοσειρών σε διπλό διάστημα.

Επιλέξτε **ένα** από τα παρακάτω θέματα:

Θέμα Α

Να συγκρίνεις την παράσταση *Οι μύθοι του Λαφονταίν* του Ρ. Ουίλσον με δύο ακόμα παραστάσεις του. Συστήνεται να εστιάσετε, μεταξύ άλλων στην ανάλυση επιλεγμένων σκηνών όπου αναλύετε την προσέγγιση του έργου του σκηνοθέτη ως μεταδραματικό θέατρο (Hans Thies Lehmann) και ως θεάτρο εικόνων (Bonnie Marranca), σύμφωνα με τα αποσπάσματα θεωρητικών που έχουν αναρτηθεί στο e-class.

**Θέμα Β**

Με αφετηρία τα έργα “Προσέχετε τον εαυτό σας” της Σόφι Κάλ (Sophie Calle) και το “Από πού καταγόμαστε” της Έμιλυ Ζασίρ (Emily Zacir) αναλύστε **συγκριτικά** ακόμα τρία έργα τα οποία ενεργοποιούν ή δημιουργούνται με τη συμμετοχή του κοινού ή και απευθύνονται σε θέματα που αφορούν σε κοινότητες ή στο κοινωνικό σύνολο. Οι επιλογές σας μπορεί να συμπεριλαμβάνουν άλλα έργα της Καλ ή της Ζασίρ. Στην εργασία περιγράφετε με ακρίβεια τα έργα, το κοινωνικό τους περιεχόμενο, καθώς και τις αισθητικές επιλογές που το διαμορφώνουν, χρησιμοποιώντας και οπτικο-ακουστικό υλικό όπου είναι δυνατόν. Ποιος είναι ο ρόλος των συμμετεχόντων και του κοινού καθώς και των καλλιτεχνών; Πού και πώς παρουσιάζεται το έργο; Πώς επιδρά ο χώρος στην διαμόρφωσή του;

Στην εργασία συμπεριλαμβάνετε τις πηγές που χρησιμοποιήσατε σε βιβλιογραφία και υποσημειώσεις, όπου χρειάζεται. Οι αναφορές αυτές δεν προσμετρώνται στο όριο λέξεων που έχει τεθεί.